Randi Lian

Randi Margrete Lian (født Sjue 12. mai 1938 i Hof) er en norsk populærforfatter. 

Hun er utdannet som frisør og rosemaler og har undervist i rosemaling i Vestfold.

I 1961 debuterte Rolf Lian med hovedfortellingen i bladet Romantikk. Rolf Lian var et psevdonym som Randi Lian brukte. Under psevdonymene Rolf Lian, Randi M. Bakke, Maiken Sogn og Bjørn Våge var hun én av magasinets flittigste bidragsytere. I 1990 hadde hun skrevet 245 hovedfortellinger. Dessuten har Lian skrevet flere føljetonger i Romantikk. Fire av dem ble også publisert i bokform på Bladkompaniet.

Hun har forfattet noveller i Familien og Hjemmet samt skrevet tekster til viser og revyer.

Hun var gift med Reidar Lian (1929-2002) til 1988.

 Kilder 
 Finn Arnesen: Fra Rudolf Muus til Margit Sandemo. 75 års folkelesning fra Bladkompaniet A.S. Bladkompaniet 1990

Kategori:Norske serieforfattere
Kategori:Norske frisører
Kategori:Norske rosemalere
Kategori:Personer fra Holmestrand kommune
Kategori:Personer fra tidligere Hof kommune